procesaur/Wiki.mk huggingface dataset:
Милан Штрбанов

Милан Петрев Штрбанов ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Иако не успеал да заврши основно училиште, подоцна се научил да чита и пишува, а изучил и занает. Работел како столарски работник, во Скопје. Уштe во почетокот на оруженото востание против окупаторот, се вклучил активно и го помагал. Од 1941 година неговата куќа била отворена за илегалците, каде голем број партиски работници наоѓале засолниште. Честопати вршел и многу доверливи курирски задачи. Во текот на 1944 година, бил постојанен курир на Шеснаесеттата македонска ударна бригада. Бил задолжен за одржување на врска меѓу градот и бригадата. На 12 ноември 1944 година, пред самиот напад за ослободување на Скопје, вршејќи една задача, се судрил со германски единици и во близината на бившата воена болница и загинал.
2 Наводи
Чедомир Димитријевиќ

Чедомир Младен Димитријевиќ ( во — во ) — македонски и југословенски партизан, борец за слобода на Југославија, учесник во НОВ.
1 Животопис
Се доселил во Скопје и работел како службеник. По капитулацијата на бивша Југославија, бугарските фашистички окупатори го протерале од Скопје во Србија. Од првите денови на оруженото востание, активно ја помагал борбата против окупаторот. Неговата дејност била откриена ѝ во 1942 година бил затворен од злогласната специјална полиција од чии раце успел да избега и да се приклучи во Косовскиот партизански одред. Во состав на истиот учествувал во повеќе борби, во кои се истакнувал како храбар партизан. Во февруари 1943 година во една борба против непријателот, храбро загина.
2 Наводи
Драган Шутевски

Драган Шутевски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од трговско семејство. Завршил основно образование, а потоа продолжил да учи во средно училиште. Уште од првите денови по окупацијата на земјата, се вклучил во народноослободителното движење. Во 1942 година бил примен за член на СКОЈ и учествувал во бројни акции против окупаторот. Извршувал разни поверливи курирски задачи на Треттата македонска ударна бригада, а 1944 година бил примен и за член на КПЈ. Неговата активност била откриена од окупаторската бугарска фашистичка полиција, поради што бил затворен и осуден на 20 години строг темничен затвор. Казната ја издржувал од април до 28 август 1944 година, кога заедно со други политички затвореници од затворот Идризово, бил ослободен од Треттата македонска ударна бригада. По ослободувањето од затворот, стапил во борбените редови на Треттата македонска ударна бригада и учествувал во сите натамошни борби на бригадата против непријателот. Во борбите се истакнал како храбар борец. На 20 октомври 1944 година храбро загинал во една крвава борба против балистите и Германците на реката Треска.
2 Наводи
Дончо Шандонски

Дончо Ѓорѓиев Шандонски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно училиште и изучил браварски занает. Во 1934 година се доселил во Скопје и работел во фабриката на Папатеодоси. За време на окупацијата работел во Скопската ложилница. Како прогресивен работник се вклучил во работничкото движење уште пред војната и учествувал во работничките штрајкови, тарифните акции и демонстрациите. Во 1940 година бил примен за член на КПЈ. Веднаш по окупацијата на земјата, активно ја помагал оружената борба против окупаторот. Особено активен бил во дејноста на партиската организација на железничарите. Учествувал во разни акции против окупаторот, вклучувајќи ги и саботажите на локомотиви. Повремено одел во Кавадарци и ја помагал партиската активност, особено во селото Ваташа. На 23 октомври 1944 година, загинал заедно со други работници од бомбардирањето на Скопје возејќи се со камион на пат за работа.
2 Наводи
Украинска Брајова азбука

Украинската Брајова азбука ― на Брајова азбука на украински јазик. Се заснова на руската Брајова азбука, со неколку дополнителни букви кои се наоѓаат во пишаната украинска азбука.
1 Азбука
Украинската азбука не ги користи сите букви од руската азбука, а ги има и дополнителните букви ''є, ґ, і, ї.''
Обични, а, б, в, г, ґ, д, е, є, ж, з, и
Брајови
Обични, і, ї, й, к, л, м, н, о, п, р, с
Брајови
Обични, т, у, ф, х, ц, ч, ш, щ, ь, ю, я
Брајови
Буквата ⠽ і некогаш била во руската Брајова азбука, но била тргната. ⠜ є е отсликано на пријавен архаичен облик на руското ''э.'' (Погледнете застарени букви на руската Брајова азбука.)
⠻ ''g'' бил пријавен во Унеско (1990 година), но не може да биде потврден од Унеско (2013). Тој не бил повторен од страна на Leksika.com.
2 Интерпункција
Интерпункцијата е од УНЕСКО (1990) и не е потврдена.
Единечна интерпункција:
Обични, ,, ., ?, !, ;, :, -, '
Брајови
Спарена интерпункција:
Обични, « ...... », ( ...... )
Брајови
3 Броеви
Броевите се буквите ''a–j'' воведени со ⠼, како и во другите Брајови азбуки.
4 Поврзано
* Белоруска Брајова азбука
5 Наводи
* УНЕСКО (2013) , трето издание.
* .
Јеромонах

Јеромонах — свештеник-калуѓер во православната црква, калуѓер што може да ги врши сите свештенички активности како световниот свештеник. Ова е прв степен, односно чин што еден монах го прима на ракополагање по ѓаконскиот чин. Само јеромонах може да биде ракоположен за епископ, додека тоа не е можно за другите свештеници.
Името потекнува од грчкиот поим ἱερεύς (''hiereus'') што значи „свештеник“ и зборот „монах“.
Крсто Чуксанов

Крсто Николов Чуксанов ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. За време на окупацијата на Македонија, бил симпатизер на НОВ и активно ги помагал партизаните. Во септември 1944 година бил подмолно убиен од балистичките контрачетници, а потоа масакриран. Неговите останки се погребани на селските гробишта.
2 Поврзано
* Стеван Чуксанов — македонски партизан, учесник во НОВ* Љубомир Чуксанов — македонски партизан, учесник во НОВ* Санде Чуксанов — македонски партизан, учесник во НОВ
3 Наводи
Саксија

Саксија — сад во кој се чува земја и растение. На дното има дупка, така што вишокот вода може да излезе во посебен сад направен за таа намена, кој е во облик на чинија. Традиционално, саксиите биле изработувани од керамика, а денес тие сè почесто се прават од пластика, а во последно време и од биоразградливи материјали. Садовите се користат за различни намени:
* одгледување украсни растенија
* транспортирање на растенија на нова локација
* одгледување садници
* одгледување деликатни растенија во области со студена клима.
1 Историја
Низ вековите, употребата на саксиите влијаела на хортикултурната употреба на растенијата. Египќаните биле меѓу првите кои користеле саксии за транспорт на растенија од една до друга локација. Римјаните ги внесувале саксиите со засадени растенија внатре, кога времето било студено. При откривање на нови делови од светот и нови растенија, саксиите се користеле за транспорт на нови култури во другите делови на светот.
2 Занимливости
Во Атина во периодот помеѓу 371 и 287 г. п.н.е., саксии со растенија биле фрлани во морето за време на фестивалот во чест на Градината на Адонис. Растението, кое го нарекле јужно дрво, се одгледувало во саксии, бидејќи било тешко да се одгледува во природата.
Тихомир Атанасов

Тихомир Мицев Атанасов ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно селско семејство. Основно училиште завршил во родното село. Исклучиво се занимавал со земјоделство. Со Треттата македонска ударна бригада учествувал во уништувањето на балистичките банди во некои краишта на Македонија и Косово. Подоцна се борел на Сремскиот фронт, каде нашите единици го поразиле непријателот. Во тие борби, на 15 април 1945 година, загинал кај Сремска Митровица.
2 Наводи
Трајко Ангеловски

Трајко Стојменов Ангеловски ( во Доница, — ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Во потрага за подобар живот, тој се преселил во Мршевци, Скопско. На 20 август 1944 година, тој стапил во Осумнаесеттата македонска ударна бригада. Со истата, тој учествувал во завршните операции, што многубројните бригади на НОВ и ПОМ ги воделе ширум вардарскиот дел на Македонија. Иако ја дочекал слободата, храбро загинал во една борба против балистичките банди, на 10 декември 1944 година, точно два месеци по загинувањето на неговиот помлад брат Владо Ангеловски.
2 Поврзано
* Владо Ангеловски
3 Наводи
Владо Ангеловски

Владо Стојменов Ангеловски ( во Доница, — во ) — македонски партизан, борец за слобода на Македонија и учесник во НОВ.
1 Животопис
По завршувањето на основното училиште, работел како земјоделец во Мршевци. Иако воените виори го затекнале како четиринаесетгодишно дете, се приклучил на партизаните. Понесен од врвна љубов кон слободата зел активно учество во оружените дејствија против германските единици, вршејќи ги со голем успех бројни извидувања. Во секоја од тие, главно ноќни дејствија, успевал да прибира драгоцени податоци за местоположбата на фашистичките местоположби, бројната состојба на непријатлските единици, видот на нивното вооружување, правецот на нивното движење и слично. Снаодливоста, одлучноста и невидената храброст придонеле да стане најсакан меѓу сите во единицата на која и припаѓал. На 10 октомври 1944 година, при извршување на едно извидувачко дејство, нагазил на мина вешто поставена од непријателите и загинал.
2 Поврзано
* Трајко Ангеловски
3 Наводи
Дуке Атанасовски

Дуке Китанов Атанасовски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Се занимавал со земјоделство и чување на добиток. На 25 септември 1944 година стапил во Треттата македонска ударна бригада, во чиј состав учествувал во големите борби против балистите на Водно и реката Треска. По ослободувањето на Македонија земал учество во ликвидирањето на заостанатите балистички банди. Подоцна заминал на Сремскиот фронт. Поради тешките и напорни борби, заболел и од последиците на болеста, починал на 18 април 1945 година, во болницата во Скопје.
2 Наводи
Милан Атанасовски

Милан Андреев Атанасовски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Учел и работел во Скопје. Во НОВ и ПОЈ стапил на 9 септември 1944 година. Учествувал во завршните операции за ослободувањето на Македонија. Се пројавил како совесен, дисциплиниран и примерен борец. По ослободувањето на Македонија бил испратен во офицерско училиште во Белград. По успешното завршување на училиштето бил распореден во Војводина. Веднаш потоа се вклучил во борбите против Германците. Се истакнувал во раководењето на единица која му била доверена да ја води. На 28 февруари 1945 година, во една борба против Германците, тешко бил ранет и пренесен во болница во Нови Сад. Подлегнал на раните, на 6 април 1945 година.
2 Наводи
Александар Ацев

Александар Ѓошев Ацев ( во — во ) — македонски партизан, борец за слобода на Македонија и учесник во НОВ.
1 Животопис
Во 1929 година се доселил во Скопје. Во 1944 година стапил во Треттата македонска ударна бригада. По ослободувањето на Скопје, дејствувал со бригадата низ Македонија во уништувањето на преостанатите балистички банди, а потоа се префрлил во Бујановачко каде исто така учествувал во акциите за уништување на балистичките разбојнички банди. Храбро се борел на Сремскиот фронт, каде се истакнал во повеќе борби. Загинал во една битка, на 14 април 1945 година кај Врпоље.
2 Наводи
Сорока (реон)

Сорока ― реон во североисточна Молдавија. Негов административен центар е градот Сорока. На 1 јануари 2011 година, населението во регионот било 100.400.
1 Историја
1.1 Антички почетоци
Археолошки докази за праисториските населувања кои датираат од пред 35,000 до 50,000 години биле пронајдени во регионот на Сороко во близина на селото Руди. Во околу 400 до 300 година п.н.е., биле изградени антички одбранбени ѕидови. Од 9 век до 12 век н.е., биле развиени два града. Тие беа наречени Фарфурија Турчеаска и Германариул. Во 12 и 13 век, џеновска тврдина биа проширена во Алхиона. Во периодот 1439–1457 година биле споменати селата: Висока, Василкау, Руди и Пирлита.
1.2 Новиот град Сорока
Во втората половина на 16 век, Штефан Велики изградил дрвена тврдина на поранешната планина Алхиона. Тврдината била претворена во сегашниот облик помеѓу 1543 и 1546 година за време на владеењето на Петру IV Рареш. Создавањето на градот овозможи трговија долж Днестар истовремено обезбедувајќи заштита од странска инвазија. Долги години Сорока бил средиште за уметности и земјоделски пазари за Кнежевството Молдавија. Во различни временски периоди, Сорока била под влијание на војни со Татарите, Козаците, Полјаци и Русите. Помеѓу 1684 и 1699 година, под контрола на Полјаците, биле направени промени во Сорока. Бил ископан длабок ров; бил ископан бунар во дворот. Постепено со текот на времето, со постабилно владеење, градот и неговиот регион ја изгубиле воената важност.
1.3 Сорока во 19 и 20 век
Во 1812 година Сорока била окупирана од Русија. Населението станала поразновидно кога Русите, Украинците и Евреите се преселија во регионот. Од 1849 до 1917 година Сорока била управувана како дел од регионот Бесарабија на Руската Империја. Во 1918 година, по завршувањето на Првата светска војна, Бесарабија била дел од Романија. До 1944 година, Сорока останала административен центар за овој молдавски регион. Во 1944 година, кога Втората светска војна го достигна својот крај, Сорока стана дел од МССР. Молдавија станала независна држава во 1991 година. Оттогаш Сорока го вратила статусот на административен регион на Молдавија.
2 Поврзано
* Област Сорока
Столе Ацевски

Столе Ацевски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно селско семејство. Завршил основно училиште и изучил столарски занает. Во 1942 година се поврзал со партизаните и материјално ги помагал. Во 1943 година, кога бил формиран партизанскиот одред на Шар Планина станал активен заднински соработник на одредот. Напоредно со материјалната помош, редовно ги известувал партизаните за движењето на фашистичките сили. На 21 октомври 1943 година силни бугарски фашистички единици го блокирале Шарпланинскиот одред. Предводени од еден предавник (бугароман), бугарските фашисти го сретнале во планина, го фатиле ѝ го стрелале. Партизанската група што останала на Шар Планина, за ова предавство го осудила шпионот на смрт и го стрелала во декември 1943 година.
2 Наводи
Буедница

Błędnica - шумски демон од словенската митологија, за која се вели дека ги тера луѓето да се изгубат, оставајќи ги своите жртви сами во длабочините на шумата да умрат од глад или да бидат изедени од диви животни. Злобниот ентитет најчесто се опишува како млада и убава девојка. Се верува дека единствениот начин да се избрка демонот е да се користат силни магии или да се жртвува нешто во домот или за време на ловот.
1 Користена литература
Полска Брајова азбука

Полското Брајово писмо (''alfabet Braille'') е Брајова азбука за пишување на полскиот јазик. Се заснова на меѓународни конвенции со Брајово писмо, со следниве проширувања:
Основна буква, a, c, e, l, n, s, u, y, z
Изведена буква, ą, ć, ę, ł, ń, ś, ó, ż, ź
Тоа е, за буквите од првата и втората деценија од Брајовото писмо (a, c, e, l, n, s), дијакритикот се запишува како точка 6, а секоја точка 3 се отстранува (или, еквивалентно, се преместува во позиција 6) - тоа е, основното писмо е преместено во четвртата деценија. За буквите од третата декада (u, y, z), кои веќе имаат точка 6, изведбата е огледална слика. ''Ó'' е изведено од ''u'', што е како се изговара (исто така, огледалната слика на ''o'' е веќе направена). Неколку од овие конвенции се користат на литвански Брајово писмо.
1 Форма на Брајово писмо
Формата на Брајово писмо била адаптирана на полскиот јазик до 1957 година.
2 Азбука
Целосната азбука е:
a, ą, b, c, ć, d, e, ę
f, g, h, i, j, k, l, ł
m, n, ń, o, ó, p, r, s
ś, t, u, w, y, z
3 Интерпункција
,, . ', ;, :, ?, !, - —, @, *, /, \
#, •, %, ‰
°, ′, ″, $, ¢, ₤, €
©, ™
; Интерпункција во пар
“ ... ”, ‘ ... ’
( ... ), { ... } (?)
[ ... ],
4 Форматирање
(cap), (l.c.), (emph.)
Благоја - Гојан

Благоја - Гојан ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејтво. Живеел во Скопје, каде завршил основно училиште. Им помагал на родителите во одгледувањето на градинарски култури. По окупацијата на Македонија почнал да се дружи со прогресивно ориентирани работници. Уште во 1941 година бил опфатен во напредна група. Во 1942 година бил примен за член на СКОЈ. Учествувал во многу акции против окупаторската фашистичка власт. Дејствувал меѓу младината, привлекувајќи нови приврзаници во народноослободителното движење. Собирал народна помош, а навечер учествувал во растурање на летоци. Есента 1943 година заминал во Шарпланинскиот партизански одред. Во меѓувреме главнината на одредот заминала во Западна Македонија. Тој останал со група партизани на Шар Планина, со задача постепено да се оформи нов поголем одред. Бил многу ценет меѓу партизаните како решителен борец, секогаш готов за акција. Ја доживеал провалата и разбивањето на одредот, а потоа се засолнил како илегалец. Во кратко време одново се нашол на Шар Планина, придружувајќи му се на новоформираниот партизански одред, кој дејствувал на тој терен во близината на селото Штрпце. Бидејки се приближувала зимата одредот тргнал да им се придружи на другите партизански единици. Патем учествувал во тешките борби против балистичките банди во близина на Тетово. По овие борби одредот се пробивал кон Призрен. Во една нова борба против балистите, во октомври 1943 година, го изгубил својот живот.
2 Наводи
Подѓакон

Подѓакон или ипоѓакон — чин во христијанските цркви, што претставува посредно поврзување помеѓу помладото (црковнослужители) и постарото (свештеници) свештенство.
1 Во православието
Во православната црква, подѓаконот главно служи со епископот за време на неговите свети служби, носејќи пред нив во овие прилики рипида, дикир и трикир. Подѓаконот исто така го подвлекува орлецот, носи пешкир за бришње раце, ги носи богослужбените (литургиските) книги и помага при облекувањето.
Во современата црква, подѓаконот не припаѓа на највисокото свештенство, иако тие сè до 13 век биле дел од ѓаконатот. Тогаш, по реформата на патријархот Манојло I, поради фактот што подѓаконите ги ограничиле своите должности само на ѓаконот и се ставиле во иста положба со ѓаконите, патријархот де јуре го лишил ипоѓаконот од степенот на високо свештенство, наредувајќи хиротесијата да се врши во центарот на храмот, како за пониските свештеници. Подѓаконот се облекува во стихар и има еден од додатоците за достоинството на ѓаконот - орар, кој се носи прекрстен преку обете рамена и ги симболизира ангелските крилја.
Ракоположениот подѓакон (не некој што бил благословен само еднаш за службата) во текот на Светата литургија во олтарот ракува со светите садови и светите дарови, и од тие причини тој треба да ја ограничи брачната комуникација со неговата сопруга. Од истата причина, подѓаконот не може да склучи брак по хиротесијата.
Штефан Вода (реон)

Штефан Вода ― реон (округ) (|raion) на југоистокот на Молдавија, во административниот центар Штефан Вода. Од 1 јануари 2011 година, неговото население било 71.900. Градот се наоѓа 100 км од Кишинев и 100 км од Одеса.
1 Историја
Наоѓалиштата со првите документарни докажувања се: Чорбучу, Оланешти, Карахасани, први сертифицирани места во 1405-1456. Во 16-18 век, било развивано интезивно земјоделство, со потврдени важни индустрии за производство на вино и пораст на населението. Во 1812 година, по Руско-турската војна (1806-1812), Бесарабија била инкорпорирана во Руската Империја во овој период (1812–1917) и се случила интензивна русификација на домородното население. Во 1918 година, по распадот на Руската Империја, Бесарабија била обединета со Романија (1918–1940, 1941–1944), а округот бил дел од реонот Четатеа Алба. Во 1940 година, по пактот Молотов – Рибентроп, Бесарабија била окупирана од Советскиот Сојуз. Во 1991 година, како резултат на прогласувањето на Независност на Молдавија, округот станал дел и седиште на реонот Тигина (1991–2003), а во 2003 година станал административна единица на Молдавија.
2 Географија
Реонот Штефан Вода се наоѓа во југоисточниот дел наМолдавија. Соседството ги има следните реони: Реон Каусени на северозапад, Реон Слобозија на североисток и државнате граница со Украина на југ и исток. Пределот е претежно рамен, малку расцепкан, најголемата надморска височина околу 210–230 м во западниот дел на округот. Минимална надморска височина од 2–5 м во рамнината на долен Днестар. Има постапки на ерозија со низок интензитет.
2.1 Клима
Умерена континентална клима со годишна просечна окружна температура + 10,5 +11 Ц. Јули просечна температура + 22 + 23 Ц, од јануари -4 Ц. Годишни врнежи 450-550 мм. Просечна брзина на ветерот 3-5 м\с.
2.2 Фауна
Типична европска фауна, со присуство на такви цицачи како што се лисици, ежови, елени, дива свињи, творови, диви мачки, ласици и други. Од птиците: еребици, врани, орли, чворци, ластовички и многу повеќе.
2.3 Реки
Реонот Штефан Вода се наоѓа во сливот на реката Днестар, кој го преминува округот во североисточниот дел на реонот. Притоките на Днестар тука се обично кратки. Областа има бројни вештачки езера.
3 Административни единица
* Населени места: 26
** Административен центар: Штефан Вода
*** Градови: Штефан Вода
**** Села: 3
***** Комуни: 22
4 Наводи
** Discuție:Raionul Ștefan Vodă
**
Феликс Оже-Алијасим

Феликс Оже-Алијасим (| Félix Auger-Aliassime; роден на , ) — канадски професионален тенисер. Тој е најмладиот играч рангиран меѓу најдобрите 20 од страна на Асоцијацијата на тениски професионалци (АТП), а највисок пласман во кариерата му е 9. место, кое го достигнал на 10 јануари 2022. Има освоено пет титули во поеднинечна конкуренција и во двојки.
Трпе Блажевски (Скопско)

''За Трпе Блажевски од Леуново, прочитајте на следната страница.''
Трпе Јованов Блажевски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Се занимавал со земјоделство. Есента 1944 година вооружени балистички банди навлегле во неговото село. Истовремено на тој терен пристигнала и Дванаесеттата македонска ударна бригада која ги потиснала балистите. Им се приклучил на соселаните во помагањето на бригадата. Учествувал во собирање храна, облека и друг материјал за бригадата. По ослободувањето на Скопје стапил во Шеснаесеттата македонска ударна бригада со која учествувал во акциите за разоружување и ликвидирање на преостанатите балистички банди на Косово. Потоа заминал во Срем, каде со успех завршил воена настава во ракување со новото оружје кое пристигнало во бригадата. Загинал на 12 април 1945 година во големата офанзива на Првата Југословенска Армија кај Шид.
2 Наводи
Павле Божинов

Павле Стефков Божинов ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно селско семејство. Завршил основно училиште, по што се занимавал со земјоделство и чување на добиток. Во септември 1944 година стапил во редовите на Шеснаесеттата македонска ударна бригада. Учествувал во сите борби на бригадата против балистите и Германците на падините на Скопска Црна Гора. Потоа со бригадата учествувал во конечното ликвидирање и разоружување на балистичките банди на Косово. Пролетта 1945 година заедно со бригадата бил во близината на Белград. Таму се обучувал за претстојната борба против непријателот. На 12 април 1945 година во големата офанзива со која биле разбиени и пробиени германските утврдени позиции кај Товарник, храбро загинал во близина на Шид.
2 Наводи
Трајан Блажевски

Трајан Блажевски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од семејство на сиромашни родители. Завршил основно училиште, а подоцна бил рударски работник во Радуша. Во 1942 година стапил во организирана борба против окупаторот. Им се придружил на скопските партизани Дане Крапчев, Раде Јовчевски - Корчагин и Боро Петрушевски, кои во 1942-1943 година дејствувале на Шар Планина, создавајќи услови за формирање на броен и силен партизански одред. Во родното место бил еден од најактивните помагачи и директни учесници во НОВ. Благодарејќи на него и некои други борци Старо Село станало партизанска тврдина. Поради неговата активност бил затворен од бугарскиот фашистички окупатор и во април 1944 година бил стрелан од страна на Бугарските војски.
2 Поврзано
Стрелани во втората провала (април, 1944 година) од страна на бугарската полиција биле ѝ:
* Трипун Димитровски
* Петар Богоевски
* Трајко Кочовски
* Трајан Милошевски
* Атанас Крстевски
* Саве Серафимовски
* Милан Стаматовски
3 Наводи
Петар Богоевски

Петар Богоевски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште, а подоцна се вработил во рудникот Радуша, каде партиската организација го запознала со целите на НОВ. Од 1942 година веке бил вклучен во народноослободителното движење. Тесно соработувал со партиската организација во Вратничко. Организирано дејствувал во своето село, кое станало партизанска тврдина. Бил член на народносолободителниот одбор. Како таков се грижел за материјално и друго помагање на Шарпланинскиот одред. Во април 1944 година бил провален од еден селски предавник. Потоа заедно со неколку други соселани, бил стрелан од бугарскиот фашистички окупатор.
2 Поврзано
Стрелани во втората провала (април, 1944 година) од страна на бугарската полиција биле ѝ:
* Трипун Димитровски
* Среќко Богоевски
* Трајко Кочовски
* Трајан Милошевски
* Атанас Крстевски
* Саве Серафимовски
* Милан Стаматовски
*Коце Трпчевски
3 Наводи
Стојан Божинов

Стојан Трајков Божинов ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште. Потоа откако го изучил занаетот работел како механичар. На 1 септември 1944 година, стапил во НОВ и ПОЈ. Со Петнаесеттиот македонски корпус заминал за Срем каде завршил тримесечна воено-стручна обука. Учествувал во пробивот на Сремскиот фронт. Се истакнал во многу јуриши и доживени победи. Учествувал во ослободувањето на голем број градови и села. Со бригадата пристигнал и пред Загреб. На 7 мај 1945 година била последната негова борба, кога загинал од германски куршуми.
2 Наводи
Герасим Божиновски

Герасим Божиновски ( во — во Дебреште) — македонски партизан, борец за слобода на Македонија и учесник во НОВ.
1 Животопис
Потекнувал од селско сиромашно семејство. Завршил основно училиште, а подоцна се доселил во Скопје. Работел како општ работник. Во Скопје се поврзал со организираното движење против окупаторот. Извесно време работел и во Тетово. Собирал материјална помош, а особено санитарен материјал за партизаните. Одржувал тесни контакти со активисти и илегалци од Тетово, кои партиски работеле во Скопје. Во 1944 година заминал во партизани, во Македонски Брод. Дејствувал во разни краишта на Западна Македонија. Последната должност ја обавувал во една бригада на КНОЈ, во Осмата дивизија. Загинал на службена должност во 1945 година, во селото Дебреште, Тетовско.
2 Наводи
Среќко Богоевски

Среќко Богоевски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно училиште, а подоцна се занимавал со земјоделство. Во почетокот на 1943 година партиската организција од Вратничко го вклучила во движењето. Во септември истата година го напуштил селото, зел пушка в раце и му се приклучил на Шарскиот одред. Како храбар борец бил упатен во состав на една десетина, да воспостави врска со други партизани. Така дошло до средба меѓу шарпланинските и кумановските партизани на Скопска Црна Гора. Потем се вратил на Шар Планина. Во меѓувреме, Вториот шарски одред бил разбиен. За тоа останал на својот терен како илегалец. Откако забележал дека е провален, го напуштил селото. Во едно ново судирање меѓу партизаните и бугарските фашистички полициски единици, бил заробен и на 30 април 1944 година бил стрелан.
2 Поврзано
Стрелани во втората провала (април, 1944 година) од страна на бугарската полиција биле ѝ:
* Трипун Димитровски
* Петар Богоевски
* Трајко Кочовски
* Трајан Милошевски
* Атанас Крстевски
*Саве Серафимовски
*Милан Стаматовски
*Коце Трпчевски
3 Наводи
Тихомир Божиновски

Тихомир Митев Божиновски ( во — во ) — македонски партизан, борец за слобода на Македонија и учесник во НОВ.
1 Животопис
По завршувањето на основното училиште работел како земјоделец. Летото и есента 1944 година, кога во неговиот крај пристигнале единиците на НОВ и ПОМ, како и неговите соселани со љубов ја помагале својата народна војска. Нешто подоцна, во ноември 1944 година стапил во Треттата македонска ударна бригада, во чиј состав учествувал во многубројни борбени судири со балистичките банди во Бујановачко. Учествувал во големиот пробив на Сремскиот фронт. Бил борец на тенковската дивизија. При еден јуриш кај Илинци, храбро загинал на 12 април 1945 година. Бил закопан на боиштето.
2 Наводи
Денис Шаповалов

Денис Викторович Шаповалов (| דניס שפובלוב; | Денис Викторович Шаповалов); — канадски професионален тенисер. Шаповалов моментално е рангиран во првите 15 во светот, и бил најмладиот кој влегол во првите 30 од 2005 година. Највисок пласман на АТП листата му било 10. место.
Грцизам

Грцизам — заемка, позајмен збор од грчкиот јазик во македонскиот јазик. Некои грцизми:
*''агрономија'' („агрос“ — поле + „номос“ — право, обичај)
*''хеликоптер'' („хеликс“ — спирала + „птерон“ — крило),
*''период'' ("пери" — око + ,,хоодос" — патека).
Грцизмите се едни од најважните слоеви на европската културна лексика. Покрај директното позајмување на грчки изрази или неологизми составени од грчки, во македонскиот јазик има и полупреводи и преводи (нови зборови според грчки образец), деривати и семантички заемки (кога прифатениот збор ќе добие поинаков, ново значење на новиот јазик).
1 Поврзано
* Галицизам
* Германизам
* Англизам
* Турцизам
* Србизам
* Арабизам
Трпе Божиновски

Трпе Цветанов Божиновски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно селско семејство. Основно училиште завршил во родното место. Се занимавал со земјоделство. По ослободувањето на Скопје стапил во Седмата македонска ударна бригада, со која учествувал во завршните операции за ослободувањето на Југославија. Во близината на Белград посетувал тримесечна обука. Подоцна учествувал во пробивот на германските укрепени позиции на Сремскиот фронт. Во големата битка, во април 1945 година храбро загинал во Хрватска. Закопан бил на позицијата каде што загинал, а подоцна неговите останки биле пренесени и погребани во неговото родно село.
2 Наводи
Татарска Брајова азбука

Татарската Брајова азбука ― Брајовата азбука што се користи за татарскиот јазик, која се заснова на руската Брајова азбука, со неколку дополнителни букви кои се наоѓаат во пишаната татарска азбука.
1 Азбука
Татарскиот ги користи сите букви од руската азбука, иако некои се само на заеми и има дополнителни букви ''ә, җ, ң, һ, ө, ү.''
Обични а ''a'' ә ''ä'' б ''b'' в ''v/w'' г ''g/ğ'' д ''d'' е ''e'' ё ''yo'' ж ''j'' җ ''c'' з ''z'' и ''i'' й ''y''
Брајови
Обични к ''k/q'' л ''l'' м ''m'' н ''n'' ң ''ñ'' о ''o'' ө ''ö'' п ''p'' р ''r'' с ''s'' т ''t'' у ''u'' ү ''ü''
Брајови
Обични ф ''f'' х ''x'' һ ''h'' ц ''c'' ч ''ç'' ш ''ş'' щ ''şş'' ъ ''”'' ы ''ı'' ь ''’'' э ''é'' ю ''yu'' я ''ya''
Брајови
2 Интерпункција
Единечна интерпункција:
Обични, ,, ., ?, !, ;, :
Брајови
Спарена интерпункција:
Како што се наведува, татарската Брајова азбука ги користи руските аритметички загради ⠣⠀⠜.
Обични, « ...... », ( ...... )
Брајови
3 Наводи
* УНЕСКО (2013) , трето издание.
Добре Боневски

Добре Јаковчев Боневски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно селско семејство. Завршил основно училиште, а потоа се занимавал со земјоделство. Немал многу плодна земја, па се обидувал да најде друга работа, но не успеал во таа намера. На 25 септември стапил во Дополнителната бригада, а подоцна се префрлил во Шеснаесеттата македонска ударна бригада, со која заминал на Косово и учествувал во ликвидирањето на заостанатите балистички банди. Подоцна заминал за Срем каде учествувал во завршните операции за ослбодување на уште неослободените краишта на Југославија. Бил учесник во големиот пробив на Југословенска Армија на Сремскиот фронт. Во првите борби при пробивот на германските позиции, на 12 април 1945 година кај селото Илинци, храбро загинал. Бил закопан на местото каде што загинал.
2 Наводи
Санде Бошковски

Санде Илиев Бошковски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште во родното село. Уште како младинец ја чувствувал капиталистичката експлоатаuија и тешкиот живот на селанецот во бивша Југославија. На 21 ноември 1944 година, тој стапил во Треттата македонска ударна бригада и во составот на 41 Македонска ударна дивизија, заминал во Срем. На 12 април 1945 година, при силниот пробив на единиците на НОВ против германските изолирани групи загинал, во близина на Шид, каде бил и закопан.
2 Наводи
Трајко Боцев

Трајко Божинов Боцев ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно училиште. Подоцна се доселил во Скопје. Со големи напори изучил занает, по што работел како столарски работник. Во Скопје рано пристапил во напредното движење. Се дружел со напредни столарски работници. Организирано дејствувал пpотив бугарскиот фашистички окупатор. Агитирал за целите на НОВ. Собирал материјална помош за партизаните. Во почетокот на 1944 година стапил во Треттата македонска ударна бригада. Како борец бил примерен и решителен во дејствијата против окупаторот. Нему му било доделена задача да управува со пушкомитралез. Учествувал во повеќе борби на бригадата. Храбро загинал во борба против непријателот кај Младо Нагоричане.
2 Наводи
Цветко Бошковски

Цветко Ѓорѓиев Бошковски ( во — во ) — македонски партизан, борец за слобода на Македонија и учесник во НОВ.
1 Животопис
Се занимавал со земјоделство и чување на добиток. На 10 септември 1944 година стапил во Шеснаесеттата македонска ударна бригада. Бил распореден во првата чета на вториот баталјон. Баталјонот бил младински ѝ претставувал ударна сила на бригадата. Бил учесник во двомесечните борби против балистите и Германците на падините на Скопска Црна Гора. По ослободувањето на Македонија во составот на бригадата водел борба против балистите, сè до нивното дефинитивно уништување. Учествувал и во борбите на Сремскиот фронт. Таму на 12 април 1945 година, храбро загинал. Бил закопан заедно со други македонски и југословенски партизани во заедничка гробница во Врпоље.
2 Наводи
Борис Бочваров

Борис Ѓорѓиев Бочваров ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од земјоделско семејство, а ѝ самиот бил земјоделец. Бил симпатизер ѝ материјално ја помагал народноослободителната борба. На 12 септември 1944 година стапил во Шеснаесеттата македонска ударна бригада, со која учествувал во борбите против балистите и германските единици во Скопска Црна Гора, како и при чистењето на балистичките банди во други места. Учествувал во пробивот на Сремскиот фронт. Загинал во крвавите борби при ослободувањето на Врпоље, на 16 април 1945 година. Закопан е на местото каде што загинал, но по ослободувањето неговите посмртни останки биле пренесени во родното место.
2 Наводи
Душко Бојковски

Душко Лазов Бојковски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од градско сиромашно семејство. Мајка му починала рано ѝ оставила три недорастени деца. Основно училиште завршил во градот. Потоа станал квалификуван металски работник. Работел во Радуша, во погонот за испирање на рудата во Ханриево. По окупацијата на земјата, тој се дружел со напредни луѓе. Уште во 1941 година бил вклучен во напреден младински актив. Успешно дејствувл во работничката средина каде што работел. Меѓу работниците ширел политички материјали и ги објаснувал праведните цели на народноослободителното движење. Го проширувал бројот на симпатизерите и активните борци против окупаторот. Во август 1942 година, тој станал член на КПЈ ѝ уште поактивен во подготвувањето на вооружената борба против непријателот. Воспоставувал другарски односи со вработените Албанци во рудникот Радуша и го ширел напредното движење ѝ во нивните редови. Бил упорен и се борел за братството и единството на сите народи во вооружената борба против окупаторот. Кон крајот на 1943 година, тој стапил во Скопско-кумановскиот одред, а потоа во редовите на Треттата македонска ударна бригада. По природа важел за мирен и тивок, но во борбите решителен и храбар и во секој поглед примерен борец. Во сите борби во кои учествувал со својата бригада неговиот минофрлач сеел смрт во непријателските редови. Особено се истакнал во разбивањето на четниците на Дража Михајловиќ, во февруари 1944 година кај селото Селце. Бил учесник и храбро се држел во борбите на бригадата кај Ристовец, Пробиштип и во други борби. На 25 април 1944 година, при нападот на Кратово, храбро загинал во борбите против фашистичкиот бугарски окупатор, кај месноста Црн Врв.
2 Поврзано
* Ослободување на Кратово
3 Наводи
Ангел Велковски

Ангел Димитриев Велковски ( во Белимбегово — во , Независна Држава Хрватска) — македонски партизан, борец за слобода на Македонија и учесник во НОВ.
1 Животопис
Потекнувал од селско семејство. По завршувањето на основното образование се занимавал со земјоделство. На 14 ноември 1944 година стапил во Треттата македонска ударна бригада, со која заминал на Сремскиот фронт. Бил борец во вториот баталјон. Учествувал во пробивот на фронтот и во сите борби што неговата Бригада ги водела. Во борбите кај Врпоље, на 16 април 1945 година бил тешко ранет, а потоа ѕверски избоден со ножеви од непријателот. Бил закопан заедно со други паднати соборци. По завршувањето на војната посмртните останки му биле пренесени во неговото родно село Белимбегово.
2 Наводи
Поезија (Тадеуш Ружевич, 1965)

„Поезија (избор)“ — книга со избор од поезијата на полскиот поет Тадеуш Ружевич, објавена во 1965 година од издавачката куќа Култура од Скопје во рамките на библиотеката „Современа лирика“.
1 Содржина
Книгата содржи 32 песни, поговор со наслов „Во името на човекот и за човекот - Неколку забелешки врз творештвото на Тадеуш Ружевич“, како и био-библиографски летопис.* Од збирката „Неспокој“ (1945 — 1946)
:* Преживеав
:* Јаболко
:* Птичка килибарна
:* Оплакување
:* Од бележникот
* Од збирката „Црвената нараквица“ (1947 — 1948)
:* Туѓинци
:* Ѕид
:* Враќање
:* Скаменето вообразување
* Од збирката „Пет поеми“ (1950)
:* Крила и раце
:* Клање на децата
* Од збирката „Рамнина“ (1954)
:* На заминување на поетот
* Од збирката „Сребрениот клас“ (1955)
:* Татко
:* Кого го нема
:* Зелените ружи на поетот
:* Успеало
:* Вртелешка
:* Блудниот син
* Од збирката „Насмевки“ (1955)
:* Глинени птички
:* Видоизменувања
* Од збирката „Отворена поема“ (1956)
:* Прво сеќавање
:* Ѕид
:* Одврзани раце
:* Глас
:* Чекам
:* Глупа шега
:* Можеби тоа и не беше дом
* Од збирката „Завеси“ (1957)
:* Таи знаеш кој сум јас
:* Оставете нè
:* Во средиштето на животот
* Од збирката „Лице“ (1964)
:* Смеа
:* Претоварен со задолженија
2 Технички одлики
Книгата е објавена во рамките на библиотеката „Современа лирика“, а преводот, изборот и поговорот ги напишал Ацо Алексиев. Технички уредник бил Христо Христовски, а корекцијата ја направиле Елена Павлова и Ружица Димишковска. Книгата има тврди корици и била испечатена во графичкиот завод „Гоце Делчев“ во Скопје, во 2 000 примероци. Таа не е каталогизирана и ја нема меѓународната ознака ISBN.
Благоја Вујов

Благоја Димов Вујов ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Се занимавал со земјоделство и чување на добиток. При настанувањето на двата скопски одреди, неговото село им пружило сестрана поткрепа, особено во храна и материјали. Еден ден во 1943 година Благоја вршејќи една таква задача не се вратил дома од Скопска Црна Гора. Бил убиен веројатно од контрачетите (бугаромани). Гробот не му е пронајден.
2 Наводи
Боре Велковски

Боре Тодев Велковски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно селско семејство. Завршил основно училиште. Се занимавал со земјоделство и сточарство. По ослободувањето на Македонија, на 12 ноември 1944 година, стапил во Треттата македонска ударна бригада, со која учествувал во ликвидирањето на заостанатите балистички банди. Бил распореден во првиот баталјон. Во Земун завршил тримесечен курс за запознавање со новото оружје. Учествувал во големиот пробив на Сремскиот фронт и во многу други борби против силните германски, усташки и слични квислиншки непријателски единици. На 16 април 1945 година при нападот на Врпоље, храбро загинал заедно со неколкумина соселани. Бил закопан кај Врпоље со своите загинати другари. Подоцна останките му биле пренесени во неговото родно село, Миладиновци.
2 Наводи
Боро Божиновски – Прцан

Боро Божиновски – Прцан ( во — во ) — македонски партизан, револуционер, борец за слобода на Македонија и учесник во НОВ.
1 Животопис
1.1 Предвоена активност
Потекнувал од многу бедно семејетво. Поминал тешко детство и младост. Изучил опинчарски занает. Спаѓал меѓу организаторите што придонеле во периодот од 1933-1937 година во Куманово да се изгради силна скоевска организација. Уште како младинец бил зачленет во УРС-овите синдикати. Раководел со кожарската подружница. Учествувал во сите акции на партијата како и во сите манифестации и демонстрации. Влегувал на состаноците што ги одржувал синдикатот на ''Jyгopac'' и истите ги растурал. На предизборниот митинг во 1938 година, исфрлил пароли за демократизација на земјата и слобода на народите. За учеството во оваа акција бил казнет со 15 денови затвор. Често бил затворан и мачен. Бил активен член и во културно-уметничкото друштво ''„Абрашевиќ“''. Организирал масовни излети на кои спроведувал политичка дејност. Во 1940 година заедно со други младинци испишал борбени пароли и ги залепил по ѕидовите од зградите во Куманово.
1.2 Втора светска војна
Од првите денови на окупацијата бил меѓу истакнатите комунисти кои работеле на оруженото востание. Без колебање се пријавил за Козјачкиот партизански одред (12 октомври, 1941 година). Бил еден од првите борци кои со пушки го одбележиле историскиот настан за оруженото востание на македонскиот народ. По блокадата и судирот на одредот со бугарските сили кај село Малотино, Кумановско на 17 октомври, 1941 година, тој успеал да се пробие заедно со Киро Фетак. Истата ноќ влегол во родниот град и преминал во илегалство. Се сретнал со Христијан Тодоровски - Карпош, со кого соработувале и војувале подолг период. Пролетта 1942 година заедно со Карпош заминале во Србија и стапиле во Врањскиот партизански одред. Повеќе месеци војувал во Црна Трава, каде ги покажал своите квалитети на храбар и дисциплиниран борец. По неколку месеци проведени во Врањскиот партизански одред, се вратил во Македонија. Есента 1942 година станал борец на Скопскиот партизански одред и дејствувал во Скопска Црна Гора. Учествувал во повеќе борби на одредот. Во септември 1942 година кога одредот бил блокиран од силни полициски и контрачетнички (бугаромански) сили во манастирот Благовештание, се наметнала нерамна борба во која го изгубил својот живот.
2 Поврзано
* Козјачки партизански одред
* Скопски партизански одред
3 Наводи
Мино Гавриловски

Мино Андонов Гавриловски ( во — во ) — македонски партизан, борец за слобода на Македонија и учесник во НОВ.
1 Животопис
Во потрага за подобар живот се доселил во Скопје, каде отворил млекарница. Од крајот нз 1943 година стапил во Народноослбодителното движење. Во 1944 година бил курир меѓу Скопје и Шарпланинскиот одред. Често бил на пат, носејќи доверлива пошта мегу градот и партизаните. На 15 октомври 1944 година, во моментот кога ја носел доверливата пошта за партизаните, бил фатен од балисти на патот кај Долно Свиларе ѝ ѕверски убиен на самото место.
2 Наводи
Јосиф Глас

Јосиф Марко Глас ( во — во ) — македонски и хрватски партизан, борец за слобода на Македонија и Југославија учесник во НОВ и ПОЈ.
1 Животопис
Потекнувал од сиромашно семејство. Се доселил во Скопје и работел како ковач. На 16 февруари 1945 година стапил во Артилериската дополнителна бригада во Скопје. Меѓутоа, набргу се разболел и починал во Воената болница на 14 јули 1945 година.
2 Наводи
Алексо Георгиевски

Алексо Цветанов Георгиевски ( во — во ) — македонски партизан, борец за слобода на Македонија и учесник во НОВ.
1 Животопис
Во Маџари се доселил во 1941 година. По занимање бил земјоделец. Уште како дете многу читал марксистичка литература. Лично располагал со богата научна, техничка и политичка литература, особено на руски јазик. За време на окупацијата давал црвена помош. Пред да замине во партизани самиот си сошил партизански алишта. На 20 ноември 1944 година стапил во Треттата македонска ударна бригада, со која заминал на Сремскиот фронт. Бил распореден во вториот баталјон. Учествувал во пробивот на германско усташките укрепени позиции кај Товарник - Шид. На 12 април 1945 година при напад на еден германски бункер кај селото Илинци, овој храбар пушкомитралезец бил изрешетан од митралески рафал. Другарите го закопале покрај самиот бункер, на борбената позиција.
2 Наводи
Тоде Цуков Георгиевски

Тоде Цуков Георгиевски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско семејство. Основно училиште завршил во селото. Се занимавал со земјоделство. По ослободувањето на Македонија стапил во Шеснаесеттата македонска ударна бригада, 42 дивизија. Во редовите на Бригадата се борел против балистичките банди во Косово. Потоа со Бригадата заминал за Срем каде биле водени големи фронтални борби против германските дивизии. Во жестоката битка кај Славонска Пожега, храбро загинал. Бил закопан на местото каде што загинал.
2 Наводи
Атанас Велковски

Атанас Стојанов Велковски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно селско семејство. Завршил основно училиште, а подоцна се занимавал со земјоделство. Бил мобилизиран од бугарските фашистички окупатори. Во септември 1944 година избегал од фашистичката единица и стапил во Осмата прешевска бригада, со која се упатил кон Скопска Црна Гора. Потоа веднаш учествувал во битките што ги водела бригадата со балистите. До ослободувањето на Скопје, учествувал во тешките борби против балистите и Германците. Потоа заминал за Косово, каде исто така учествувал во чистењето и конечното ликвидирање на балистичките банди. По овие борби заминал за Срем. Бил водник во втората чета од вториот баталјон на Шеснаесеттата македонска ударна бригада. Во составот на бригадата учествувал во пробивот на фронтот и во борбите кај Товарник, Винковци, Врпоље и многу други места. Во борбата за ослободување на Будровци, во Хрватска, во април 1945 година храбро загинал. Бил закопан на борбената позиција.
2 Поврзано
* Благоја С. Велковски
* Јовче С. Велковски
3 Наводи
Ристо Горански

Ристо Јованов Горански ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од бедно селско семејство. Во родното село завршил основно училиште, но желбата да го продолжи образованието не му била исполнета ѝ затоа се занимавал со земјоделство. Есента 1944 година кога Шеснаесеттата македонска ударна бригада водела борби против балистичките банди на овој терен, стапил во нејзините редови и учествувал во сите битки до целосното разбивање и уништување на балистичките сили. Потоа со Бригадата заминал на Сремскиот фронт. Во борбите кај Винковци на 13 април 1945 година, храбро загинал во еден јуриш против непријателот. Бил закопан на местото каде што загинал.
2 Поврзано
* Мирче Горански
3 Наводи